รถม้าสำริดราชวงศ์ฉิน

รถม้าสำริดราชวงศ์ฉิน (銅車馬 หรือ 秦銅車馬) เป็นชุดแบบจำลองรถม้าสำริดจำนวนสองคันจากสมัยราชวงศ์ฉิน ซึ่งถูกขุดค้นพบเมื่อปี ค.ศ. 1980 ที่สุสานจิ๋นซีฮ่องเต้ จักรพรรดิองค์แรกแห่งราชวงศ์ฉิน ผู้ครองราชย์ระหว่างปี 247 ถึง 220 ปีก่อนคริสตกาลWenbao.net. "Chinese cultural heritage protection official web list." 何尊 . Retrieved on 2010-05-01. แม้ในระยะแรกจะถูกค้นพบในสภาพแตกเป็นชิ้นส่วนจำนวนมาก แต่ภายหลังได้รับการบูรณะอย่างสมบูรณ์ภายในเวลา 5 ปี โดยมีขนาดประมาณครึ่งหนึ่งของขนาดจริงNews.sohu.com. "News.sohu.com." 秦皇御車修復記. Retrieved on 2010-07-12.

ชิ้นแรก รถม้าสำริดหมายเลขหนึ่ง (一號銅車馬) เป็นรถม้าแบบเปิด ลากโดยม้าสำริดสี่ตัว มีสารถียืนหนึ่งคน และมีแท่นพร้อมร่มสำริดอยู่ด้านข้าง

ชิ้นที่สอง รถม้าสำริดหมายเลขสอง (二號銅車馬) เป็นรถม้าแบบปิด ลากโดยม้าสำริดสี่ตัว มีที่นั่งสองที่และหลังคาคล้ายร่ม


ปัจจุบันรถม้าทั้งสองจัดแสดงอยู่ที่พิพิธภัณฑ์ทหารดินเผาและม้าของจิ๋นซีฮ่องเต้ (秦始皇兵馬俑博物館) ในมณฑลส่านซีBmy.com.cn. "Bmy.com.cn ." Museum link. Retrieved on 2010-07-12. ในปี ค.ศ. 2010 รถม้าสำริดชุดนี้ถูกนำไปจัดแสดงในงานเอ็กซ์โป 2010 เซี่ยงไฮ้ ภายในอาคารศาลาจีนในงานเอ็กซ์โป 2010News.cnwest.com. "News.cnwest.com ." 「秦陵一號銅車馬」進駐世博中國館 成鎮館之寶. Retrieved on 2010-07-12.

รถม้าสำริดชุดนี้อยู่ในรายชื่อรายชื่อโบราณวัตถุจีนที่ห้ามจัดแสดงในต่างประเทศ

 อ้างอิง 

 แหล่งข้อมูลอื่น 

หมวดหมู่:เครื่องสำริดจีน
หมวดหมู่:รถม้าศึก
หมวดหมู่:การค้นพบทางโบราณคดีปี 1980
หมวดหมู่:ฉินซีฮวง
หมวดหมู่:โบราณวัตถุของจีน
หมวดหมู่:โบราณวัตถุทางวัฒนธรรมของจีนที่ห้ามจัดแสดงในต่างประเทศ